Document ID: /roh_data/filtered/fineweb-2-filterrobots_roh.jsonl.gz/45325

Tabla nera
Stadi actual dil project dalla Residenza Dulezi / Aktueller Projektstand der Residenza Dulezi
A caschun dalla radunonza da vischnaunca dils 23 da zercladur 2017 ha il pievel approbau la finanziaziun dil project dalla Residenza Dulezi. Silsuenter ei ina societad acziunara vegnida fundada, numnadamein la Residenza Dulezi SA. 95% dil capital d’aczias dalla Residenza Dulezi SA s’audan alla vischnaunca da Tujetsch. 5% dil capital d’aczias posseda la Fundaziun Puntreis.
Il cussegl d’administraziun e la cumissiun da baghegiar han luvrau vinavon duront pliras sedutas vid il project e fatg entginas adattaziuns. Ina impurtonta midada enviers la presentaziun dil project a caschun dalla radunonza da vischnaunca ei ch’igl access tier la garascha sutterana succeda sut la casa communala e la Banca Cantunala. La damonda da baghegiar ei vegnida inoltrada avon in meins. El decuors dil meins zercladur ha la Residenza Dulezi SA l’intenziun d’entscheiver cullas empremas lavurs da construcziun (emprema badelada).
Am 23. Juni 2017 hat das Volk anlässlich der Gemeindeversammlung der Finanzierung der Residenz Dulezi zugestimmt. Anschliessend ist die Aktiengesellschaft Residenza Dulezi gegründet worden. Die Gemeinde Tujetsch ist mit einem Anteil von 95% am Aktienkapital der Gesellschaft beteiligt, die restlichen 5% gehören der Fundaziun Puntreis. Der Verwaltungsrat und die Baukommission haben in verschiedenen Sitzungen am Projekt weiter gearbeitet und einige Anpassungen vorgenommen. Eine wichtige Änderung gegenüber der öffentlichen Präsentation des Projekts anlässlich der Gemeindeversammlung betrifft die Garagenzufahrt. Die Zufahrt zur Garage führt neu unter dem Gemeindehaus und der Graubündner Kantonalbank zur Residenza Dulezi. Die Baueingabe wurde vor einem Monat eingereicht. Die Residenza Dulezi beabsichtigt im Verlauf des Monats Juni mit den ersten Bauarbeiten zu beginnen (Spatenstich).
Proxima radunonza da vischnaunca dils 16 da mars 2018: tractanda: pendiculara Salins- Cuolm da Vi
Gemeindeversammlung am 16. März 2018: Traktande: Zubringerbahn Salins-Cuolm da Vi
Venderdis, ils 16 da mars 2018 allas 20.00 uras ha liug la proxima radunonza da vischnaunca ella halla plurivalenta Dulezi a Sedrun. Suenter ch’il cussegl da vischnaunca ha approbau unanimamein igl emprest da frs. 2.5 milliuns e tut ils dretgs da servitud per la pendiculara Salins-Cuolm da Vi, vegn la fatschenta uss suttamessa alla radunonza da vischnaunca. La suprastonza communala ed il cussegl da vischnaunca sustegnan cumpleinamein la fatschenta dalla pendiculara Salins-Cuolm da Vi. La pendiculara meina ils hosps directamein naven dil vitg da Sedrun sin in territori aultalpin cun bia rutas da viandar ed ina ustria. La pendiculara ei ina ulteriura purschida pils hosps da Sedrun, cunzun duront la stad. Quella purschida duei attrer pli bia hosps a Tujetsch duront la stad ed augmentar las pernottaziuns. La suprastonza communala ed il cussegl da vischnaunca proponan ord quels ed ulteriurs motivs alla radunonza da vischnaunca da sustener quei project.
Plinavon vegn la lescha davart l’indemnisaziun dalla vischnaunca Tujetsch per sias prestaziuns en connex cul provediment d’electricitad aunc tractada dalla radunonza da vischnaunca.
Am Freitag, den 16. März 2018 um 20.00 Uhr findet die nächste Gemeindeversammlung in der Mehrzweckhalle Dulezi in Sedrun statt. Nachdem das Gemeindeparlament dem Darlehen in der Höhe von CHF 2.5 Millionen und der Gewährung der diversen Rechte für den Bau der Zubringerbahn Salins-Cuolm da Vi zugestimmt hat, wird das Geschäft nun der Gemeindeversammlung unterbreitet. Der Gemeindevorstand und das Gemeindeparlament unterstützen vollumfänglich das Geschäft. Die Zubringberbahn bringt die Gäste direkt von Sedrun in eine hochalpine Bergewelt, welche den Gästen diverse Wanderwege und ein Restaurant bietet.
Die Zubringerbahn gilt vor allem im Sommer als ein weiteres Angebot für die Gäste in Sedrun. Dieses Angebot soll im Sommer mehr Gäste nach Tujetsch locken und ebenfalls zur Steigerung der Übernachtungszahlen führen. Der Gemeindevorstand und das Gemeindeparlament empfehlen aufgrund dieser und weiterer Gründe der Gemeindeversammlung das Projekt zu unterstützen.
Des Weiteren wird das Gesetz über die Elektrizitätsversorgung anlässlich der Gemeindeversammlung behandelt.
Suprastonza communala, mars 2018